recursal/SuperWikiNEXT-32B huggingface dataset:
**بار جفتی اختراع** (چارج کپلڈ ڈیوائس / Charge coupled devise) کو سادہ سے الفاظ میں تو یوں بیان کیا جا سکتا ہے کہ یہ ایک ایسی اختراع ہوتی ہے جس کو روشنی کے ذریعے سے بار دار (charge) کیا جا سکتا ہے۔ اس کو انگریزی میں اوائل الکلمات کو استعمال کرتے ہوئے CCD (سی سی ڈی) کے نام سے پکارا جاتا ہے جبکہ اردو میں اس کو اختصار کے ساتھ **بجا**، کہا جاتا ہے۔ اسے 1969ء میں Bell Labs کے دو معاصر موجدوں بنام ولارڈ ایس بوائل اور جارج ای سمتھ نے ایجاد کیا تھا جس کے بعد سے اس نے موجودہ سائنسی آلات میں اپنی جگہ انتہائی تیز رفتاری سے بنائی۔ ان دونوں سائنس دانوں کو 2009ء میں نوبل انعام سے نوازا گیا۔ آج عکاسے کو رقمی عکاسے (digital camera) کی جانب لے جانے میں اس سی سی ڈی یا **بجا** کہلائی جانے والی اختراع کا کردار اہم ترین ہے۔

آلیہ
----

بار جفتی اختراع کا آلیہ یعنی mechanism کچھ اس طرح کام کرتا ہے کہ اس میں کیمیائی مرکبات (جن کا ذکر قطعۂ تشریح میں آجائے گا) کے الگ الگ خانے ہوتے ہیں اور ان خانوں کا آپس میں تعلق کچھ یوں ہوتا ہے کہ ایک خانے کا اخراج (output) دوسرے خانے کے ادخال (input) کے طور پر کام کرتا ہے۔ اسی اخراج و ادخال کے پھراؤ کی وجہ سے اس کو ایک مضاہی یعنی اینالوگ پھراؤ مسجل (shift register) کہا جا سکتا ہے جو مضاہی اشاروں یعنی (برقی باروں) کو درجہ بدرجہ مختلف خانوں میں پھراتا ہے، ان خانوں کو (جن کا ذکر اوپر بھی آیا) مکثف (capacitor) بھی کہا جا سکتا ہے۔

یہ اختراع کرتی کیا ہے؟
----------------------

اگر آسان اور ہر ایک کی سمجھ میں آجانے والے الفاظ میں کہا جائے تو یوں کہا جا سکتا ہے کہ اس اختراع جس کو سیسیڈی یا بجا کہا جاتا ہے کی سطح ایسی ہوتی ہے کہ جب کسی عکس یعنی روشنی کے ذرات جنکو نوربرقیات (photoelectrons) کہا جاتا ہے کی توانائی اس پر پڑتی ہے تو یہ اس عکس کے میں موجود نوربرقیات کی توانائی کو برقی بار میں تبدیل کر دیتی ہے اور اس دوران یہ اختراع اس عکس میں موجود ان نوربرقیات کو جن کی توانائی زیادہ ہوتی ہے یعنی زیادہ روشن یا منور حصوں والی جگہ پر زیادہ اور کم روشن یا تاریک حصوں کی جگہ پر کم، رد عمل کا مظاہرہ کرنے کی صلاحیت رکھتی ہے۔ اس کی اسی صلاحیت کی وجہ سے یہ اختراع اپنی سطح پر پڑنے والے عکس کو اس عکس میں موجود تصویر یا شکل کو برقرار رکھتے ہوئے اسے برقی اشاروں (electric signals) میں تبدیل (یا یوں کہہ لیں کہ محفوظ) کر دیتی ہے۔

اس اختراع کا ایسا مفید رویہ فی الحقیقت سیلیکون کی قلمی ساخت کی وجہ سے دائرۂ امکان میں آتا ہے جو روشنی کے نوربرقیات کی توانائی کو جذب کر کے آزاد برقیات یا free electrons پیدا کر سکتا ہے اور ظاہر ہے کہ جب آزاد برقیات وجود میں آجائیں تو پھر برق کا ایصال (conduction) ممکن ہو جاتا ہے یعنی بالفاظ دیگر برقی بار فعال ہوجاتا ہے اور اسی وجہ سے اس مضمون کی ابتدا میں کہا گیا تھا کہ یہ اختراع روشنی کو برقی بار میں تبدیل کرسکتی ہے۔

بیرونی ربط
----------

* یو ٹیوب پر CCD کا میکینزم دیکھیئے یوٹیوب پر
* یو ٹیوب پر CCD کا اصول یوٹیوب پر
* CCD کی تفصیل۔ انگریزی میں

|  |  |
| --- | --- |
|  | ویکی ذخائر پر **بار جفتی اختراع** سے متعلق سمعی و بصری مواد ملاحظہ کریں۔ |
**حاتم الاصم** یا **حاتم اصم** (وفات: 851ء) تیسری صدی ہجری (نویں صدی عیسوی) میں بلخ کے مشہور عالم تھے۔

اقوال
-----

* شائستہ انسان وہ ہے جو اللہ تعالیٰ سے ڈرے، محبت کرے اور اللہ تعالیٰ کے علاوہ کسی سے اُمید نہ رکھے۔
	+ مقدمہ ادب المفرد، صفحہ 63۔

حضرت حاتم اصم علیہ الرحمۃ ( معروف ولی اللہ ) در حقیقت بہرے نہ تھے(اصم کا معنی بہرہ اس کی جمع صم ہے ) ایک دفعہ ایک مکڑی کے جالے میں مکھی کو شکر کے لالچ نے پھنسادیا اور اس کی بھنبھناہٹ آپ نے سنی تو فرمایا! او لالپچی مکھی ! ہر جگہ شہد وشکر کے خیال میں گھس جاتی ہے تو جانتی نہیں کہ کہیں جال اور شکاری بھی ہوسکتا ہے۔مریدین حیران ہو ے کہ مکھی کی آواز تو ہمیں بھی سنائی نہیں دے رہی اور یہ اصم یعنی بہرے ہو کر کیسے سن رہے ہیں، چنانچہ مریدوں نے عرض کیا! آج کے بعد آپ اپنے آپ کو صم نہ کہلوایا کر یں۔ آپ نے مسکرا کر فرمایا !بری اتیں سننے سے بہرہ رہنا ہی بہتر ہے اور میرے خلوت کے ساتھی صرف میری خوبیاں ہی بیان کرتے ہیں اور میرے عیبوں پر پردہ ڈالتے ہیں،اس طرح تو میں متکبر بن کر تباہ ہو جاؤں گا ، میں بہرہ اس لیے ہوں کہ گویا میں اپنی تعریف سن ہی نہیں رہا ہوں تا کہ جب مجھے بہرہ سمجھیں گے تو میری خوبی خامی سب کچھ بیان کرتے رہیں گے اس طرح میں خودی و تکبر سے بچار ہوں گا کیونکہ جواپنی برائی سن کر برداشت کر لیتا ہے وہ تکبر کی لعنت سے بچ سکتا ہے۔ ( بوستان شیخ سعدی)

Reflist
-------
**اینمیری جیکر** ایک فلسطینی خاتون فلم ساز، مصنف، اور پروڈیوسر ہے۔

کیریئر
------

جیکر 1998ء سے آزاد سنیما میں کام کر رہے ہیں اور انہوں نے متعدد ایوارڈ یافتہ فلمیں لکھی، ہدایت کاری اور پروڈیوس کیں۔ اس کی 2فلموں کا پریمیئر آفیشل سلیکشن کے طور پر کانز میں ہوا، ایک برلن میں اور ایک وینس، لوکارنو، روٹرڈیم، ٹورنٹو اور ٹیلورائیڈ میں۔ ان کی تینوں فیچر فلموں کو غیر ملکی زبان کی فلم کے لیے فلسطین کی آسکر انٹری کے طور پر منتخب کیا گیا تھا۔ اس کی مختصر فلم *لائک ٹوئنٹی امپوسبلز* پہلی عرب شارٹ فلم تھی جو کانز انٹرنیشنل فلم فیسٹیول میں باضابطہ طور پر منتخب ہوئی اور اسٹوڈنٹ اکیڈمی ایوارڈز کی فائنلسٹ بنی جس نے بین الاقوامی تہواروں میں 15 سے زیادہ ایوارڈز جیتے جن میں پام میں بہترین فلم بھی شامل ہے۔ اسپرنگس انٹرنیشنل فیسٹیول آف شارٹ فلمز ، شکاگو انٹرنیشنل فلم فیسٹیول ، انسٹی ٹیوٹ ڈو مونڈے عربی بینالے، مانہیم-ہائیڈلبرگ فلم فیسٹیول ، اور آئی ایف پی/نیو یارک۔ *فلم کمنٹ میگزین* کے گیون اسمتھ نے 2003ء کی دس بہترین فلموں میں سے ایک *لائک ٹوئنٹی امپسبلز کو* قرار دیا تھا۔ 

### شاعری

جاکر کی شاعری اور کہانیاں متعدد ادبی جرائد اور انتھالوجیز میں شائع ہو چکی ہیں، جن میں *میزنا* ، *کریب آرچرڈ ریویو* ، اور *دی پوئٹری آف عرب ویمن: اے کنٹیمپریری انتھولوجی شامل ہیں* ۔ اس نے شاعر امیری برکا کے ساتھ پڑھا ہے۔ اس نے اسکرین رائٹنگ کے کئی ایوارڈز جیتے ہیں اور وہ پیرس میں گراں پری ڈو میلور سیناریسٹ کی فائنلسٹ تھیں۔

دیگر کردار
----------

جیکر نے 2018ء میں کانز سمیت تہواروں میں جیوری کے رکن کے طور پر خدمات انجام دیں ( ان سرٹین ریگارڈ جیوری میں شامل ہونا جس کی صدارت پورٹو ریکن/امریکی اداکار بینیسیو ڈیل ٹورو کر رہے ہیں) اور 2020ء میں برلن انٹرنیشنل فلم فیسٹیول جس کی صدارت انگلش اداکار جیریمی نے کی۔ وہ ہے  اکیڈمی آف موشن پکچر آرٹس اینڈ سائنسز ، برٹش اکیڈمی فلم اینڈ ٹیلی ویژن آرٹس (بافٹا) اور ایشین پیسیفک اسکرین اکیڈمی کے رکن اور فلسطین سنیما ڈےز اور الوان فار دی آرٹس کے بورڈ ممبر، ایک ثقافتی تنظیم شمالی افریقی اور مشرق وسطی کا فن۔ وہ فلسطین میں مقیم فلسطینی فلم میکرز کلیکٹو کی بانی رکن ہیں۔ 

### کیوریٹر

وہ فلسطینی سنیما کے پراجیکٹ "ڈریمز آف اے نیشن" کی چیف کیوریٹر اور بانی ہیں، جو فلسطینی سنیما کے فروغ کے لیے وقف ہے۔ 2003ء میں اس نے فلسطین میں سب سے بڑے ٹریولنگ فلم فیسٹیول کا اہتمام کیا اور کیوریٹ کیا، جس میں ریولوشن سنیما سے آرکائیو فلسطینی فلموں کی نمائش، پہلی بار فلسطینی سرزمین پر نمائش شامل تھی۔ یہ تہوار بیت لحم، رام اللہ، غزہ سٹی، ناصرت، یروشلم اور نابلس سمیت متعدد فلسطینی شہروں میں منعقد ہوا۔

اعزازات
-------

اس کی 2012ء کی فلم *جب میں نے دیکھا* جس میں صالح بکری ، روبا بلال اور محمود اسفہ نے اداکاری کی تھی، نے 63 ویں برلن انٹرنیشنل فلم فیسٹیول میں بہترین ایشیائی فلم کا این ای ٹی پی اے سی کریٹکس ایوارڈ جیتا تھا اور اسے بہترین غیر ملکی زبان کے آسکر کے لیے 85 ویں اکیڈمی ایوارڈز فلسطینی انٹری کے طور پر منتخب کیا گیا تھا۔ 




1. ↑  "Philistine Films"۔ March 14, 2022 میں اصل سے آرکائیو شدہ۔ اخذ شدہ بتاریخ December 2, 2023  الوسيط `|url-status=` تم تجاهله (معاونت)
2. ↑   {{Coming Home: Palestinian Cinema |url=  

|date=December 30, 2007}
**کیٹی بندر** (Keti Bandar) پاکستان کے صوبہ سندھ کے ضلع ٹھٹہ میں واقع ہے۔ یہ بندرگاہ محمد بن قاسم کی فوج کے عراق سے پہنچے والے مقام دیبل کی بندرگاہ کی باقیات پر تعمیر کی گئی ہے۔

کیٹی بندر گھارو سے 120 کلومیٹر کے فاصلے پر ہے،

مسٹر ہڈسن جس نے 1905ء کی ںسروے رپورٹ میں کہا تھا کہ’’1848ء سے یہ شہر درآمد و برآمد کا مرکز رہا ہے، اناج کی مشہور منڈی ہے۔ یہاں سے کراچی ، کچھ ، کاٹھیاواڑ اور گجرات تک اناج جاتا ہے۔ ‘‘1948ء میں دریائی بہاؤ کی تبدیلی کی وجہ سے کیٹی بندر کی خوش حالی کا سورج غروب ہونے لگا،

1946 میں یہ علاقہ خشکی سے جڑا ہوا تھا لیکن اب یہ جزیرے کی صورت اختیار کر چکا ہے اور اب یہاں پہنچنے کے لیے کشتی میں تیس منٹ سفر کرنا پڑتا ہے‘۔

کیٹی بندر کراچی سے دو سو کلومیٹر دور ہے مگر ماحولیاتی تبدیلی کی وجہ سے دنیا کا یہ ساتواں بڑا ڈیلٹا تیزی سے زیر سمندر آرہا ہے۔ کیٹی بندر میں ماحولیات کے تحفظ کے لیے کام کرنے والی عالمی غیر سرکاری تنظیموں کا کہنا ہے کہ سمندر روزانہ اسی ایکڑ زرعی زمین اپنے زیراثر کر رہا ہے اور نقل مکانی برسوں سے جاری ہے

مزید دیکھیے
-----------

* کراچی بندرگاہ
* محمد بن قاسم بندرگاہ
* گوادر بندرگاہ

بیرونی روابط
------------

* کیٹی بندر منصوبے کو بحال کیا جا سکتا ہے - DAWN.com

متناسقات: 24°09′N 67°27′E﻿ / ﻿24.150°N 67.450°E﻿ / 24.150; 67.450
پیدائش
------

ڈاکٹر توصیف تبسم کا اصل نام محمد احمد توصیف ، جبکہ تخلص توصیف ہے۔ 3 اگست 1928ء کوبدایوں کے ایک قصبہ سہسوان میں پیدا ہوئے۔

تعلیم
-----

تقسیم ہند کے بعد راولپنڈی آگئے۔ گورڈن کالج، راولپنڈی سے ایم اے کاامتحان پاس کیا۔’’منیرشکوہ آبادی‘‘پرمقالہ لکھ کر پی ایچ ڈی کی ڈگری حاصل کی۔نظم بھی کہتے ہیں مگر غزل ان کی محبوب صنف سخن ہے۔ 1952 سے باقاعدہ مقتدر ادبی رسائل میں آپ کے کلام چھپ رہا ہے۔ان کی شناخت ایک مبصر کی حیثیت سے بھی ہے۔

شعرو ادب
--------

’’کوئی اور ستارہ‘‘ کے نام سے ان کے شعری مجموعے پر انھیں علامہ اقبال ہجرہ ایوارڈ سے نوازا گیا۔’’مثنویات دہلی کا تہذیبی و معاشرتی مطالعہ‘‘ کے موضوع پربھی تحقیقی مقالہ لکھ کر تہلکہ مچاچکے ہیں۔جہاں اردو بولی ، پڑھی اور سمجھی جاتی ہے، وہاں آپ کو ڈاکٹر توصیف تبسم کے چاہنے والے ضرور ملیں گے۔ادب کے جو چاہنے والے خوبصورت اشعار اپنی ڈائریوں میں محفوظ رکھنے کے عادی میں ،ان کی ڈائریوں میں آپ کو ڈاکٹر توصیف تبسم کے اشعار بھی ملتے ہیں ۔ درس و تدریس سے کئی دہائیوں تک وابستہ رہنے کے بعد میں نے یہ تجزیہ کیا ہے ۔ سچ تویہ ہے کہ ڈاکٹر توصیف تبسم کے منتخب اشعار میری اپنی کتاب دل کی بھی زینت ہیں ۔

آج کل کراچی سمیت پاکستان کے ہر چھوٹے بڑے شہر میں جاڑے نے ڈیرے ڈال رکھے ہیں۔ ڈاکٹر توصیف تبسم اسلام آباد میں جاڑے کے نمونیا میں مبتلا ہیں ۔
مالائی پکوان سے مراد جنوب مشرقی ایشیا میں واقع ملک ملائشیا سے تعلق رکھنے والے پکوان ہیں۔

یہ پکوان دور حاضر میں ملائشیا کے ساتھ ساتھ دیگر ممالک جیسے انڈونیشیا ، سنگاپور ، برونائی ، جنوبی تھائی لینڈ اور فلپائن (زیادہ تر جنوبی) کے ساتھ ساتھ کوکوس جزیرے ، سری لنکا میں بھی پسند کیے جاتے ہیں۔

روایتی مالائی کھانوں کی بنیادی خصوصیت مصالحوں کا فراخدلی سے استعمال ہے۔ ناریل کا دودھ مالائی  پکوان کو ان کے بھرپورکریمی رنگ دیتاہیں۔ مالائی کھانا پکانے میں لیمن گراس اور گینگل کا بھر پور استعمال ہوتا ہے ۔

تقریباََ ہر مالائی کھانا چاول کے ساتھ پیش کیا جاتا ہے ،جو بہت سے دیگر ایشیائی ثقافتوں میں بھی بنیادی غذا ہے۔

اگرچہ مالائی کھانوں میں طرح طرح کے پکوان شامل ہوتے ہیں  لیکن سب کو ایک ہی وقت میں پیش کیا جاتا ہے، انگریزی طرز پر ایک کے بعد ایک کھانے کا دور نہیں چلتا۔ ملائیشیا کے باشندے شاذ و نادر ہی برتن استعمال کرتے ہیں۔

مالائی کھانوں کی خصوصیات
------------------------

عین الدین نے مالائی کھانوں میں پانچ خصوصیات بتائی ہیں:

* جڑی بوٹیاں اور مصالحے سے بھرپور۔

* ناریل کا دودھ ایک اہم جز ہے۔

* عام طور پر مسالا دار؛

* گوشت عام طور پر ایک موٹی گوی کے ساتھ نکالا جاتا ہے۔

* تلی ہوئی مچھلی اور سمندری غذا عام طور پر ہلدی سفوف کے ساتھ پکائی جاتی ہے۔

مالائی مشروب
------------

**ایئر جندا پلنگ**
نیگری سمبلن کا روایتی مشروب۔ یہ دوپہر کے کھانے کے ساتھ اور گرم دنوں میں پینے کے لیے موزوں ہے۔
**سینڈول** 
ایک برفیلا میٹھا جس میں ناریل دودھ، ہرے آٹے کی جیلی کے بوندیں  اور کھجور شیرے کا شربت شامل ہوتا ہے۔

حوالہ جات
---------

1. ↑  James Alexander (2006)۔ Malaysia Brunei & Singapore۔ New Holland Publishers۔ صفحہ: 58۔ ISBN 1-86011-309-5
2. ↑  World and Its Peoples: Malaysia, Philippines, Singapore, and Brunei۔ New York: Marshall Cavendish Corporation۔ 2008۔ صفحہ: 1222
3. ↑  Kurniawati Kamarudin۔ "Nikmat "Air Jando Pulang" Di Kuala Pilah"۔ Bernama (بزبان مالے)۔ Ministry of Domestic Trade, Co-operatives and Consumerism (Malaysia)۔ 27 جنوری 2019 میں اصل سے آرکائیو شدہ۔ اخذ شدہ بتاریخ 10 دسمبر 2017  الوسيط `|url-status=` تم تجاهله (معاونت)
4. ↑  Jane Freiman (19 May 1986)۔ "Underground Gourmet: Sampling Indonesia"۔ New York۔ صفحہ: 119
5. ↑  Naleeza Ebrahim, Yaw Yan Yee, *Singapore. Not just a good food guide* (Ed. rev. et augm.) 2007, p.253-4
**محراب پور** پاکستان کے صوبہ سندھ کا شہر ہے جو ضلع نوشہرو فیروز میں واقع ہے۔ یہ ضلع نوژشہروفیروز کا قدیم اور اہم ترین شہر ہے۔ حال ہی میں اس شہر کو تحصیل کا درجہ دیا گیا ہے جس کی وجہ سے شہر کی ترقی میں اور اضافہ ہو گیا ہے۔ اس شہر کی کل آبادی لگ بھگ ایک لاکھ نفوس پر مشتمل ہے۔ آبادی کا اکثر حصہ کاشتکاری کرتاہے۔ لیکن یہان تجارت بھی خوب ہوتی ہے، کاروبار کے لحاظ سے یہ شہر سندھ کا آٹھواں بڑا شہر ہے، محراب پور شہر 16 وارڈز پر مشتعمل ہے جبکہ کوٹری محمد کبیر، ہالانی، بہلانی، لاکھا روڈ، سیال آباد شہر بھی محراب پور تحصیل کا حصہ ہیں۔

یہاں پر پاکستان کی سب سے بڑی گڑ، اناج منڈی بھی موجود ہے جہاں سے گڑ سارے ملک کے علاوہ پڑوسی ملکوں کو بھی بھیجا جاتا ہے۔ محراب پور کی سبزی منڈی پورے ضلع میں سب سے بڑی سبزی منڈی ہے۔ محراب پور فرنیچر کی صنعت میں بھی بہت آگے ہے یہاں کا عمدہ فرنیچر پورے پاکستان میں مشہور اور لاثانی ہے۔

مرکزی ریلوے لائن اس شہر کے درمیان سے گزرتی ہے جس کی بدولت یہ پورے ملک سے منسلک ہے اور یہاں سے لنک روڈز بھی نکلتے ہیں جو کچھ ہی فاصلے پر قومی شاہراہ (N-5) کے ساتھ مل جاتے ہیں۔ یہ محراب پو رہالانی روڈ اور محراب پور سے کوٹری روڈ ہیں۔

محراب پور کی اکثر آبادی سندھی اور اردو بولتی ہے اور پنجابی بولنے والوں کی بھی اچھی خاصی تعداد اس شہر میں آباد ہے، یہ شہر اپنے پر امن ماحول اور بھائی چارے کی وجہ سے پورے ملک میں مشہور ہے۔ ہیاں کی سیاسی و سماجی تنظیمیں ہر کٹھن گھڑی میں اپنے شہریوں کو آفات میں نہیں چھوڑتیں۔ کوئی بھی ہو مشکل کی گھڑی میں محراب پوریوں نے یکجہتی کا مظاہرا کرتے ہوءے دکھی انسانیت کی مدد کی ہے۔
یہاں کی سماجی تنظیموں میں انجمن نوجوانان کمبوہاں پیش پیش ہے۔

یہاں کی ادبی تنظیموں میں کائناتِ ادب اور بزمِ شعرو ادب پیش پیش ہیں، جو وقتاً فوقتاً ادبی اور سماجی خدمات سر انجام دیتی رہتی ہیں، یہاں کی ادبی شخصیات میں علی ساحل، ایاز جوکھیو، غلام محمد وامق اور شرافت علی ناز ہیں جو ملکی سطح پر ادب کی خدمت کر رہے ہیں۔

'نواب شاہ سے 100 کلو میٹر کی دوری پر، ایک جنکشن، یہاں کنڈیارو، تھارو شاہ اور نوشہرو فیروز کو برانچ ریلوے لائن چلتی ہے، اس شہرکو 18 ویں صدی میں محراب خان جتوئی نے آباد کیا تھا،دوسری روایت کے مطابق میر محراب خان ٹالپور نے اس کا بنیاد رکھی،  سطح سمندر سے 28 میٹر بلند ہے، آبادی  2010 کے مطابق 3 لاکھ سے متجاوز ہے، نوشہرو فیروز سے اس کا فاصلہ 50 کلو میٹر ہے،19 دسمبر 2007 کو یہاں ٹرین حادثے میں 49 ہلاکتیں ہوئی تھیں،


1. ↑    ویکی ڈیٹا پر  (P1566) کی خاصیت میں تبدیلی کریں"صفحہ محراب پور في GeoNames ID"۔ GeoNames ID۔ اخذ شدہ بتاریخ 12 فروری 2024ء
  line feed character في `|accessdate=` على وضع 15 (معاونت); تحقق من التاريخ في: `|access-date=` (معاونت)
نامور ماہر تعلیم , ماہر نفسیات اور ترقی پسند دانشور

پیدائش
------

پروفیسر خالد سعید 10 مارچ 1947ء کو ملتان میں پیدا ہوئے۔

تعلیم
-----

انھوں نے میٹرک گورنمنٹ پائلٹ اسکول ملتان سے کیا۔ انٹرمیڈیٹ کا امتحان گورنمنٹ ایمرسن کالج ملتان سے پاس کیا جس کے بعد وہ لاہور منتقل ہو گئے۔ خالد سعید نے گورنمنٹ کالج لاہور سے گریجویشن اور نفسیات میں ایم اے کیا۔انھوں نے فلسفہ اور پنجابی میں بھی ماسٹرز کی ڈگری حاصل کی۔

عملی زندگی
----------

1969ء میں گورنمنٹ کالج ریلوے لاہور سے اپنے کیریئر کا آغاز کیا۔ضیاء الحق کا مارشل لا نافذ ہونے کے بعد ان کا تبادلہ بہاولنگر کے علاقے حاصل پور کر دیا گیا جہاں انھوں نے کئی برس خدمات انجام دیں۔ پروفیسر خالد سعید 1981ء میں رشتہ ازدواج میں منسلک ہوئے۔ اسی برس ان کا حاصل پور سے ملتان تبادلہ ہو گیا اور باقی تمام عرصہ انھوں نے ایمرسن کالج ملتان اور زکریا یونیورسٹی میں تدریسی فرائض انجام دیے۔

پروفیسر خالد سعید نے گذشتہ پانچ دہائیوں میں ملتان کی چار نسلوں کو تعلیم دی۔ رسمی طور پر نفسیات کے استاد تھے مگر ان کے حلقہ تدریس میں فلسفہ، نفسیات، سوشیالوجی، ادب، تعلیم اور بزنس ایڈمنسٹریشن جیسے مضامین بھی شامل تھے۔ انھوں نے طالب علموں کی کثیر تعداد کو پڑھایا ہی نہیں بلکہ ان کی تہذیب بھی کی۔ ِخالد سعید آج کے دور میں استاد کے کلاسیک کردار کی ایک زندہ مثال تھے.

تصانیف
------

* نامور صحافی
* یانا فلاشی کے انٹرویوز کے تراجم پر مشتمل کتاب،
* تاریخ سے مکالمہ،
* خط اس بچے کے نام جوکبھی پیدا نہیں ہوا
* تمھارے پیر مرمریں (شعری مجموعہ)

وفات
----

پروفیسر خالد سعید طویل علالت کے بعد 30 اپریل 2022ء ہفتہ کی صبح ملتان میں انتقال کر گئے۔ ان کی عمر 75 برس تھی اور وہ طویل عرصہ سے گلے کے سرطان کے خلاف جنگ لڑ رہے تھے، 30 اپریل کی شب نماز جنازہ و تدفین ملتان میں ہوئی،

مزید دیکھیے
-----------

* خالد سعید

1. ↑
2. ↑
3. ↑
4. ↑
**کروتیکا ڈیسائی خان** ایک بھارتی فلم، تھیٹر اور ٹیلی ویژن اداکارہ ہے۔ 90ء کی دہائی میں اس نے سیریل *بنیاد* میں ابتدائی شہرت حاصل کی اور بعد میں مشہور فنتاسی سیریز *چندرکانتا* میں وشکنیا کے کردار سے اور بعد میں اگلی 2 دہائیوں میں، اس نے ٹیلی ویژن صابن میں کرداروں کی ایک وسیع رینج کو پیش کرنے کے لیے بہت زیادہ پہچان حاصل کی۔ اوپیرا جیسے قسمت، دیوار، نورجہاں، جنون، لپ اسٹک، تمہاری دشا۔ اس نے مانسی، سپر ہٹ مقابلا ، اور سپر ہٹ ہنگامہ جیسے کئی شوز کی میزبانی بھی کی۔ وہ پہلی ٹیلی ویژن اداکارہ ہیں جو ایک شو *اترن* کے لیے گنجی ہو گئیں۔ وہ بڑے پیمانے پر *پانڈیا اسٹور* میں اپنے کردار کے لیے مشہور ہیں۔

کیریئر
------

کروتیکا نے اپنے کیریئر کا آغاز تھیٹر، ماڈلنگ (سرف، وائٹ لائن، ریلائنس وغیرہ) سے کیا اور اپنے ابتدائی مراحل میں ایئر ہوسٹس، ایک کہانی کے ساتھ ٹیلی ویژن پر چلی گئیں، اور رمیش سپی نے اسے دیکھا اور بنیاد میں منگلا کے طور پر کاسٹ کیا۔ بعد میں وہ "اکانشا" میں شامل ہوئیں،  گلی کے بچوں کے لیے تھیٹر ورکشاپ اور ان کے موسیقی کے اسراف کی ہدایت کاری کی۔ اس نے کچھ گجراتی ڈراموں اور یک زبانوں میں بھی کام کیا ہے۔ اس نے 40 سے زیادہ سیریل کیے ہیں اور بعد میں اپنے کیرئیر میں *اترن* سیریل کے لیے اپنا سر منڈوایا، جس سے وہ ہندوستانی ٹیلی ویژن کی تاریخ میں گنجے ہونے والی پہلی خاتون بن گئیں۔  کروتیکا نے ہندوستانی صابن اوپیرا میں بہت سے مقبول کردار ادا کیے، جن میں سب سے قابل ذکر نورجہاں، اے ماؤتھ فل آف اسکائی، (صرف ہندوستان میں بننے والا انگریزی سیریل)، کلثوم، چندرکانتا، بیتل، بلیک، جنون، *رام ملائی جوڑی* ، *اترن* وغیرہ۔ اس نے ہندوستان کی پہلی فلم بھی کی۔ کاؤنٹ ڈاؤن شو، سپر ہٹ مقابلا جہاں اس نے بنکاک میں مائیکل جیکسن شو کا احاطہ کیا اور مانسی جیسے بہت سے چیٹ شوز اور سرف دھماکا جیسے گیم شوز۔ 2015ء میں اس نے سٹار پلس کے سیریل *میرے انگنے میں* میں شانتی دیوی کا اہم کردار ادا کیا جو سب سے کامیاب اور طویل عرصے تک چلنے والے شوز میں سے ایک بن گیا۔ یہ شو 2 سال کے کامیاب رن کے بعد اگست 2017ء میں ختم ہوا۔  اس کی بنگالی فلمیں اور چند ہندی فلمیں جیسے سیکشن 375، بلر، کیا، سرپنچ لاجوجی شامل ہیں۔

ذاتی زندگی
----------

کروتیکا کا کی شادی امتیاز خان سے ہوئی جو ایک باصلاحیت اور فلم اور سیریل ڈائریکٹر اور اداکار تھے جنہوں نے بہت سی فلمیں اور سیریز کیں۔ امتیاز کا انتقال 15 مارچ 2020ء کو ہوا ۔ جوڑے کی ایک گود لی ہوئی بیٹی ہے جس کا نام عائشہ خان ہے جو ایک ماڈل ہے۔ ان کے بھانجے سیماب خان اور شاداب خان انڈسٹری میں اداکار ہیں۔ کروتیکا ایک خالص سبزی خور ہے۔

حوالہ جات
---------

1. ↑  "Pooja Banerjee to Meghna Naidu: 5 times Vishkanyas gave Naagins a run for their money"
2. ↑  "Different dreams"۔ The Financial Express۔ 27 November 2005۔ 30 جولا‎ئی 2012 میں اصل سے آرکائیو شدہ۔ اخذ شدہ بتاریخ 19 جولا‎ئی 2012  الوسيط `|url-status=` تم تجاهله (معاونت)
3. ↑  "Kruttika Desai goes bald for a role"۔ The Times of India۔ 23 February 2013۔ اخذ شدہ بتاریخ 25 جولا‎ئی 2014
4. ↑  "Mere Angne Mein To Go Off Air After Two Year Run! | SpotboyE"۔ www.spotboye.com (بزبان انگریزی)۔ اخذ شدہ بتاریخ 18 فروری 2023
5. ↑
پروفیسر **عبد الغفور احمد** (پیدائش: 26 جون 1927ء-وفات: 26 دسمبر 2012ء) ممتاز دانشور، سیاست دان اور نائب امیر جماعت اسلامی پاکستان تھے۔ وہ آئین پاکستان 1973 کی دستور سازی کمیٹی کے رکن رہے۔ انھوں نے آئین کی تیاری میں کلیدی کردار ادا کیا۔

ابتدائی زندگی اور تعلیم
-----------------------

26 جون1927ء کو بریلی، انڈیا میں پیدا ہوئے۔ 1948ء میں لکھنؤ یونیورسٹی سے کامرس میں ماسٹر کی ڈگری حاصل کی۔ بعد ازاں انڈسٹریل اکاؤنٹس کا کورس مکمل کیا اور انسٹی ٹیوٹ آف کاسٹ اینڈ مینیجمنٹ اکاؤنٹس کے فیلو ہو گئے۔

درس و تدریس
-----------

تجارتی اداروں میں کام کرنے کے علاوہ آپ نے متعدد تعلیمی اداروں میں بھی پڑھایا۔ ان میں انسٹی ٹیوٹ آف چارٹرڈ اکاؤنٹس پاکستان،انسٹی ٹیوٹ آف انڈسٹریل اکاؤنٹس اور اردو کالج کراچی شامل ہیں۔ تعلیمی و تدریسی سرگرمیوں میں دلچسپی اور شغف کی بنا پرآپ کئی برس تک سندھ یونیورسٹی، کراچی یونیورسٹی اور سندھ یونیورسٹی بورڈ فار کامرس کے نصاب سے منسلک رہے۔

جماعت اسلامی
------------

پروفیسرغفوراحمد 1950ء میں 23 برس کی عمر میں جماعت اسلامی کے رکن بنے۔ آپ کئی برس تک کراچی جماعت کے امیر رہے اور 26 دسمبر 2012ء کو کراچی میں طویل علالت کے بعد انتقال کر گئے۔

عملی سیاست
----------

شروع ہی سے سیاست میں سرگرمی سے حصہ لیا۔ 1958 ء میں کراچی میونسپل کارپوریشن کے ارکان منتخب ہوئے۔ بعد میں 1970ء میں قومی اسمبلی کے رکن منتخب ہوئے۔
1977ء میں وہ دوبارہ قومی اسمبلی کے رکن منتخب ہوئے اور جماعت اسلامی کی پارلیمانی پارٹی کے قائد بھی بنائے گئے۔ آپ یونائیٹڈ ڈیموکریٹک الائنس اور پاکستان قومی اتحاد کے سیکرٹری جنرل بھی رہے۔ آپ قومی اتحاد کی اس مذاکرتی ٹیم میں شامل تھے جس نے ذوالفقارعلی بھٹو سے مارشل لا کے نفاذ سے پہلے فیصلہ کن مذاکرات کیے۔

1978ء سے لے کر1979ء تک آپ محض پاکستان قومی اتحاد کی قیادت میں وفاقی وزیر صنعت رہے۔ پروفیسر صاحب نے اپنی اس دور وزارت کو اپنی زندگی کا تاریک باب قرار دیا ہے۔ بعد ازاں 1988ء سے لے کر 1992ء تک اسلامی جمہوری محاذ کے سیکرٹری جنرل کے طور پرکام کیا۔ اپنے طویل سیاسی سفر میں وہ متعدد بار گرفتار ہوئے۔ گرفتاری کا طویل ترین دورانیہ نومہینے کا وہ عرصہ ہے جب جماعت اسلامی کو غیر قانونی قرار دیاگیا تھا اور پھر سپریم کورٹ آف پاکستان نے اسے بحال کیا تھا۔ پروفیسر غفوراحمد پانچ کتابوں کے مصنف ہیں جوپاکستانی سیاست سے متعلق ہیں۔

26 دسمبر 2012ء کو کراچی میں طویل علالت کے بعد انتقال کر گئے۔

مزید دیکھیے
-----------

* نعیم صدیقی
* ابو الاعلیٰ مودودی
* لکھنؤ یونیورسٹی
* آئین پاکستان

حوالہ جات
---------

1. ↑  List of 5th National Assembly, MNA Abdul Ghafoor Ahmed from NW-132 Karachi-V

بیرونی روابط
------------

* Prof Ghafoor Ahmed's Profile on Jamaat-e-Islami's Website\* Jamaat-e-Islami's Official Websiteآرکائیو شدہ (Date missing) بذریعہ jamaat.org (Error: unknown archive URL)
**ایک خاتون کی تصویر** (انگریزی: The Portrait of A Lady) (تخلیق : 1881ء) انیسویں صدی کی‌آخری دہائی میں شائع ہونے والا انگریزی ادب کا شاہکار ناول ہے جسے مشہور ادیب ہنری جیمز نے تحریر کیا ہے۔

ایک خاتون کی تصویر، ہنری جیمز کے پہلے دور کا شاہکار ناول ہے جس میں اس نے ایک امریکی لڑکی ازابل آرچر کے (جو اپنے مخصوص امریکی طرزِ زندگی کے تصورات اور روح آزادی کے ساتھ یورپ آئی ہے) ذہن و عمل کا مطالعہ کیا ہے اور گہرے نفسیاتی مطالعہ کو ناول کی کہانی کے تار وپود میں، ایسی صناعی اور تخلیقی قوت سے بُنا ہے کہ قارئین اسے انتہائی دلچسپی سے پڑھتے ہیں بلکہ فکشن نگار اس سے اکتسابِ فن بھی کرتے ہیں۔

مواد
----

"ایک خاتون کی تصویر" میں امریکی کرداروں کو یورپ کے کلچر اور ماحول میں دکھایا گیا ہے۔ اس کا مرکزی کردار خوب رُو اورجاذبِ نظر امریکی لڑکی ازابل آرچر ہے جو اپنی خالہ مسز توشیث کے کہنے پر تعلیم کے لیے یورپ آتی ہے۔ ازابل کے تعلق سے کئی کردار مثلاً لارڈ وار برٹن، کیسپر گُڈووڈ، اسٹیک پول وغیرہ سامنے آتے ہیں۔ یہ سارے چھوٹے بڑے کردار اتنے منفرد اور دل چسپ ہیں اور ہنری جیمز نے انھیں ایسے فطری انداز اور ماحول میں پیش کیا ہے کہ قاری انھیں بھول نہیں سکتے۔ یہ جیمز کے فن کا کمال ہے۔ ازابل خودپسند، خوددار اور آزاد مزاج لڑکی ہے اور اپنا مستقبل خود بنانا چاہتی ہے۔ شاید اسی لیے وہ لارڈ برٹن اور کیسپر گُڈووڈ کے شادی کے پیغام کو رد کردیتی ہے۔ ازابل جب اٹلی جاتی ہے تو مادام مرل اس کا تعارف گلبرٹ اوسمنڈ سے کراتی ہے۔ یہ شخص ایک فضول قسم کا ظاہردار شخص ہے۔ وجیہہ لیکن نکما اور نکھٹو۔ ازابل کے مال و دولت پر اُس کی نظر ہے اور وہ اُس پر ایسا جادو کرتا ہے کہ ازابل اس سے شادی کرلیتی ہے۔ شادی کے بعد ازابل کی آنکھیں کھلتی ہیں اور اُس کے خواب پارہ پارہ ہوجاتے ہیں۔ اوسمنڈ کے نیچ پن کو سمجھنے کے باوجود وہ اُس کی وفادار رہتی ہے۔ جب ازابل کا عاشق کیسپر اُس سے کہتا ہے : "میری طرف آؤ، میری طرف۔ مجھ پر بھروسا کرو۔ آخر اُسی جہنم کی طرف کیوں لوٹتی ہو؟" تو وہ جواب دیتی ہے کہ: میں اس جہنم کی طرف لوٹ رہی ہوں تاکہ تم سے دور رہ سکوں "۔

ہنری جیمز اس دلچسپ ناول میں ان سارے محرکات کا گہرا نفسیاتی تجزیہ کرتا ہے جن کے باعث ازابل نے شادی کے دوسرے امیدواروں کو رد کر دیا تھا اور اوسمنڈ سے شادی کرلی تھی۔ یہ کہانی سارے کرداروں کی خوب صورت و پُراثر تصویر کشی، تاروپود کی فنکارانہ بُناوٹ اور ازابل کے دل و روح کی تصویروں اور موثر طرز ادا کے ساتھ اس طرح لکھی ہے کہ ہنری جیمز کی عظمت کا قائل ہونا پڑتا ہے۔

اردو ترجمہ
----------

اس ناول کو بہت ہی عمدہ اور شستہ زبان میں اردو کی مشہور و معروف ناول نگار قُرۃ العین حیدر نے اردو کا جامہ پہنایا ہے۔

مزید دیکھیے
-----------

* ہنری جیمز

حوالہ جات
---------

1. 1 2 3  ایک خاتون کی تصویر، ہنری جیمز، مترجم قرۃالعین حیدر، پیش لفظ ڈاکٹر جمیل جالبی، اوکسفرڈ یونیورسٹی پریس، کراچی، 2002ء
وہ ممالک جو حملے کے پہلے چند گھنٹوں میں متاثر ہوئے۔
**وانا کرائے** (انگریزی: WannaCry) ایک کمپیوٹر کیڑا تھا جس نے مئی 2017 کو دنیا بھر میں ان کمپیوٹروں کو متاثر کیا جن میں ونڈوز آپریٹنگ سسٹم چل رہا تھا ۔ اس کیڑے نے مصنع خبیث (malware) پھیلایا تھا جس نے صارف کے کمپیوٹر فائلوں کو تصفیر(encrypt) کیا تھا (یعنی صارف کے فائلوں کو بے معنی معلومات پر گھسیٹ لیا تھا) اور متاثرہ صارفین سے مطالبہ کیا تھا کہ وہ 3 دن کے اندر $300 بٹ کوئن یا 1 ہفتے کے اندر $600 بٹ کوئن ادا کریں اس سے پہلے کہ متاثرہ کمپیوٹروں کے تمام فائل تباہ ہو جائے۔

پس منظر
-------

وانا کرائے 14 مئی 2017 میں شروع ہوا۔ وانا کرائے شروع ہونے کے بعد دنیا بھر کے مشارکتوں اور یونیورسٹیوں نے مصنع خبیث کے پھیلاؤ کو ختم کرنے کے طریقوں پر تحقیق کیا۔ چار دن گزرنے کے بعد مصنع خبیث مزید نہیں پھیلا اور اب مصنع خبیث کو ختم کرنا آسان ہو گیا تھا۔

مصنع خبیث حملہ شروع کرنے والا شخص  شمالی کوریا سے تعلق رکھنے والا کمپیوٹر ہیک باز پارک جن ہاؤک تھا۔ 6 ستمبر 2018 کو امریکی محکمہ انصاف نے پارک جن ہائوک پر وانا کرائے مصنع خبیث کے لیے پروگرام بنانے میں مدد کرنے کے ساتھ ساتھ 2014 کے سونی پکچرز ہیکنگ کے لیے ذمہ دار ہونے کا الزام عائد کیا۔

محکمہ انصاف کے قومی سلامتی ڈویژن کے سربراہ جان سی ڈیمرز نے ایک بیان میں کہا:

"*یہ الزامات ایک پیغام بھیجیں گے کہ ہم بدنیتی پر مبنی اداکاروں کا سراغ لگائیں گے چاہے وہ کیسے یا کہاں چھپ جائیں۔*"
مسٹر پارک، جو عرف "پاک جن ہیک" کے نام سے بھی گئے تھے، امریکی کمرہ عدالت کے اندر نظر آنے کا امکان نہیں ہے۔ امریکا کے شمالی کوریا کے ساتھ کوئی براہ راست، رسمی تعلقات نہیں ہیں اور الزامات سے پہلے اس نے اپنی حکومت کے ساتھ کوئی بات چیت نہیں کی۔

متاثر ممالک
-----------

* انگولا
* ارجنٹائن
* آسٹریلیا
* آسٹریا
* آذربائیجان
* بحرین
* بنگلادیش
* بیلاروس
* بلجئیم
* بولیویا
* برازیل
* کینیڈا
* چلی
* چین
* کولمبیا
* ڈنمارک
* ایکواڈور
* مصر
* فرانس
* جرمنی
* مجارستان
* بھارت
* انڈونیشیا
* ایران
* اسرائیل
* اطالیہ
* جاپان
* اردن
* قازقستان
* کینیا
* کویت
* کرغیزستان
* لٹویا
* لتھووینیا
* ملائیشیا
* میکسیکو
* مراکش
* موزمبیق
* نیدرلینڈز
* نائجر
* نائجیریا
* ناروے
* پاکستان
* پیرو
* فلپائن
* پرتگال
* رومانیہ
* روس
* سعودی عرب
* سنگاپور
* ہسپانیہ
* سری لنکا
* جنوبی افریقا
* جنوبی کوریا
* سویڈن
* تائیوان
* تاجکستان
* تنزانیہ
* تھائی لینڈ
* تونس
* ترکیہ
* ترکمانستان
* یوکرین
* متحدہ عرب امارات
* مملکت متحدہ
* ریاستہائے متحدہ
* ازبکستان
* ویت نام

حوالہ جات
---------

1. ↑  ڈسٹن وولز (17 مئی 2017)۔ "سائبر حملے میں آسانی، ہیک باز گروہ رمز فروخت کی دھمکی"۔ روئٹرز۔ اخذ شدہ بتاریخ 21 مئی 2017  تحقق من التاريخ في: `|access-date=, |date=` (معاونت)
2. ↑  تھامس پی بوسرٹ (18 دسمبر 2017)۔ "یہ سرکاری ہے: شمالی کوریا وانا کرائے کے پیچھے ہے"۔ دی وال اسٹریٹ جرنل۔ اخذ شدہ بتاریخ 19 دسمبر 2017  تحقق من التاريخ في: `|access-date=, |date=` (معاونت)
3. 1 2  ڈیوڈ سینگر، کیٹی بینر، ایڈم گولڈمین۔ "سونی پکچرز ہیکنگ میں شمالی کوریا کے جاسوس پر فرد جرم عائد کی جائے گی"۔ دی نیو یارک ٹائمز۔ اخذ شدہ بتاریخ 6 ستمبر 2018  الوسيط `|ستمبر date=` تم تجاهله (معاونت); تحقق من التاريخ في: `|access-date=` (معاونت)
**سدرہ صدف** ایک پاکستانی خاتون سائیکلسٹ ہے جس نے 11 ویں جنوب ایشیائی کھیلوں، ڈھاکہ بنگلہ دیش میں چاندی کا تمغا جیتا۔

صدف ہیپاٹائٹس سی میں مبتلا ہیں۔ کھیلوں کے ایک مقابلے سے کچھ دیر قبل چیک اپ کے دوران میں اس بیماری کا پتہ چلا تھا۔

صدف نے 30 کلومیٹر طویل روڈ ٹیم ٹائم ٹرائل ایونٹ میں کھیلوں میں چاندی کا تمغا جیتا تھا جسسےوہ پاکستان کی پہلی مسیحی خاتون سائیکلنگ چیمپئن بن گئیں۔

اس نے سب سے پہلے اسکول کے کھیل کے میدان میں اپنے والد کے سائیکل پر پریکٹس شروع کی۔ اسکول میں، صدف نے سائیکلنگ کے مقابلوں میں حصہ لینا شروع کیا اور اگلے پانچ سالوں میں ضلعی اور اسکول بورڈ کی سطح پر خواتین سائیکلنگ چیمپئن بن گئیں۔

تاہم، کالج میں داخلے کے بعد ہی صدف نے سائیکلنگ کے کھیل میں باقاعدہ شمولیت اختیار کی۔ 2008ء میں، فیصل آباد سائیکلنگ ایسوسی ایشن کے صدر نے انھیں تلاش کیا اور تربیت دینے کی پیش کش کی۔ ایک کوچ کی خدمات حاصل کی گئیں اور اس کی پریکٹس شروع ہو گئی، جس کے نتیجے میں اس کا پنجاب ٹیم کے لیے انتخاب ہوا۔

جنوب ایشیائی کھیلوں کی تیاری کے لیے صدف نے نو ماہ تک تربیت حاصل کی۔ 2009ء کی قومی خواتین چیمپینشپ کے اختتام پر، وہ اپنی کارکردگی سے مطمئن نہیں تھی۔ بہرحال انھیں جنوب ایشیائی کھیل کے لیے سائیکلنگ ٹیم کے لیے منتخب کیا گیا تھا۔

صدف روزانہ اپنے سابقہ اسکول کے میدان اور شہر کی سڑکوں پر تین گھنٹے تک سائیکل چلاتی رہی، جس سے روزانہ 60-70 کلومیٹر کا فاصلہ طے کیا۔ اس نے زیادہ سے زیادہ فٹنس کے لیے تیار کردہ سخت خوراک اور ورزش کا طریقہ بھی برقرار رکھا۔ اس کے والد ایک معمار ہیں۔ ایسے وقت بھی تھے جب مالی پریشانیوں کی وجہ سے وہ صحت کے لیے ضروری خوراک پورا نہیں کر پاتی تھی، لیکن اس کے باوجود گھر والوں کی مدد سے اس کی حوصلہ افزائی ہوتی رہی ہے۔

پاکستان میں سائیکلنگ ایک مہنگا اور خطرناک کھیل ہے۔ اس کا سامان اور سائیکل بہت مہنگے ہیں جب کہ چوٹ لگنے کے خطرات بھی زیادہ ہے۔اسی وجہ سے زیادہ تر خواتین اس کھیل کا انتخاب نہیں کرتی ہیں۔

ایک استقبالیہ میں، پنجاب اسپورٹس کولیشن نے انھیں اپنا پہلی اسپورٹس سائیکل پیش کی جب کہ ڈیوسن کیتھولک بورڈ آف ایجوکیشن نے انھیں شیلڈ پیش کی۔ اس کے بعد صدف نے پنجاب اسپورٹس فیسٹیول میں خواتین سائیکلنگ مقابلے میں 22 کلومیٹر کی دوڑ میں اس نے دوسری پوزیشن حاصل کی۔

حوالہ جات
---------

1. ↑  Place of Women In Pakistan, College Guide World. Lulu Press Inc. 2013
2. 1 2  UCANews 18 جون 2010 آرکائیو شدہ جون 21, 2010 بذریعہ وے بیک مشین
3. ↑  Dawn جنوری 31, 2010
4. ↑  "The News مارچ 25, 2010"۔ 16 اکتوبر 2017 میں اصل سے آرکائیو شدہ۔ اخذ شدہ بتاریخ 08 نومبر 2020  الوسيط `|url-status=` تم تجاهله (معاونت)
5. ↑  Apna Karachi 25 مارچ 2010 آرکائیو شدہ مارچ 28, 2010 بذریعہ وے بیک مشین
6. ↑  "The News Tribe مارچ 17, 2012"۔ 06 نومبر 2016 میں اصل سے آرکائیو شدہ۔ اخذ شدہ بتاریخ 08 نومبر 2020  الوسيط `|url-status=` تم تجاهله (معاونت)
**استاد امراؤ بندو خان** (پیدائش: 1915ء - وفات: 4 اکتوبر، 1979ء) بر صغیر ہند و پاک کے نامور گایک اور سارنگی نواز تھے۔ وہ ہندوستان کے نامور کلاسیکی گایک اور سارنگی نواز استاد بندو خان کے بیٹے تھے جو خیال گایکی کی وجہ سے بین الاقوامی شہرت کے حامل تھے۔

حالات زندگی
-----------

استاد امراؤ بندو خان 1915ء کو معروف سارنگی نواز استاد بندو خان کے گھر پیدا ہوئے۔ ان کے والد استاد بندو خان راگ کا مجسمہ تھے، انھوں نے کلاسیکی گایکی کے علاوہ سارنگی نوازی میں میں بھی ایک اہم مقام حاصل کیا، بیسویں صدی کی خیال گایکی کا پورا خزانہ ان کے سینے میں محفوظ تھا۔ یہ ساری چیزیں انھوں نے اپنے فرزند امراؤ بندو خان کو سکھا دیں۔ امراؤ بندو خان نے موسیقی کی تعلیم اپنے والد استاد بندو خان کے علاوہ استاد چاند خان سے بھی حاصل کی۔ موسیقی کی اسی تعلیم کی وجہ سے امراؤ بندو خان نے 16 برس کی عمر میں آل انڈیا میوزک کانفرنس میں اپنی گلوکاری کی دھوم مچا دی۔ استاد امراؤ بندو خان خان نے اپنےو الد کی وراثت یعنی سارنگی کو بھی زندہ رکھا اور بے شمار شاگردوں کو موسیقی کی تعلیم دی۔ والد کے انتقال کے بعد امراؤ بندو خان نے سارنگی بجانی بالکل چھوڑ دی اور گانا اختیار کیا۔ جوانی جا چکی تھی، پھر بھی انھوں نے ایسا ستھرا، با سلیقہ اور انوکھی باریکیوں والا گانا خلوص کے ساتھ گایا کہ کیا کوئی گائے گا۔ راگوں کے اندر حسن آفرینی کے رموز اور امکانات سے آپ کو بے مثال واقفیت تھی۔ اچھوب راگ بھی آپ کو خوب یاد تھے۔ ان کی بڑی نا قدری ہوئی۔ آخر عمر میں وہ کراچی کی ایک کٹیا میں پھٹی بنیان اور میلے تہبند میں بیٹھے رہتے تھے یا کراچی کے ریڈیو اسٹیشن کے چائے خانے میں چائے اور سگریٹ سے غم غلط کرتے تھے۔ ان کے شاگردوں میں ثریا ملتانیکر، نکہت سیما وغیرہ شامل ہیں۔ استاد امراؤ بندو خان نے بے شمار فلموں کے گیت بھی گائے۔ 1981ء میں حکومت پاکستان نے انھیں صدارتی تمغا برائے حسن کارکردگی دیا۔ استاد امراؤ بندو خان 4 اکتوبر 1979ء میں کراچی، پاکستان میں وافت پا گئے۔

حوالہ جات
---------

1. 1 2  ذکی احمد ذکی، صدائے پاکستان، جنرل نالج اکیڈمی کراچی، 2015ء، ص 186
2. ↑   ڈاکٹر داؤد رہبر، باتیں کچھ سُریلی سی، سنگ میل پبلی کیشنز لاہور، 2001ء، ص 60
**غسل خانہ** یا **واش روم** عام طور پر گھر میں یا کسی رہائشی عمارت میں ایک کمرہ ہوتا ہے، جس میں یا تو باتھ ٹب یا شاور (یا دونوں) ہوتا ہے۔ عموماً لوگ اس میں واش بیسن بھی لگوا لیتے ہیں۔  دنیا کے بعض علاقوں میں  ایک ٹوائلٹ بھی عام طور سے باتھ روم میں بنوا لیتے ہیں۔ جبکہ بعض دیگر علاقوں میں بیت الخلا کو الگ بنواتے ہیں۔ شمالی امریکا کی انگریزی میں لفظ 'باتھ روم' (bathroom) کبھی کبھی کسی بھی ایسے کمرے کی نشا ندہی کرنے کے لیے استعمال ہوتا ہے جس میں بیت الخلا بنا ہوا ہوتا ہے ، اس سے قطع نظر کہ اس میں نہانے یا شاور لینے کا بھی انتظام ہو۔

غسل خانہ کا ڈیزائن
------------------

بعض غسل خانوں میں تو لیہ وغیرہ لٹکا نے کے لیے تو لیہ بار یا گھنڈی لگا دی جاتی ہے۔اور بعض دیگر غسل خانوں میں ایک الما ری کی شکل کی کوئی چیز بنا دی جاتی ہے تاکہ اس میں اپنی ضروریات کے لحاظ سے کوئی بھی چیز مثلاً دوائ وغیرہ رکھی جا سکے اور اس میں خانوں کی شکل میں کئی حصے ہوتے ہیں تاکہ تو لیہ وغیرہ کو بحفاظت رکھا جاسکے۔

بجلی والی اشیاء جیسے بلب، ہیٹر وغیرہ کو اس طور پر سیٹ کیا جا تا ہے کہ وہ ہمیشہ کے لیے ہو جائے۔ بجلی کا کنکشن بھی پلگ اور ساکٹ کی بجائے دائمی ہو۔ اس سے بجلی کے جھٹکے کا خطرہ کم ہو جاتا ہے۔

باتھ روم کی لائٹنگ یکساں ، روشن ہونی چاہیے اور وہ اتنی تیز نہ ہو کہ وہ آنکھوں کوخیرہ کر دے۔ داڑھی یا بال وغیرہ شیو کرنے جیسے کاموں کے لیے پورے باتھ روم ہر جگہ مساوی لائٹنگ ہونی چاہیے۔

غسل خانہ کی تاریخ
-----------------

حمام کے استعمال کا ریکارڈز 3000 بی، سی تک کے ہیں۔ اس زمانے میں پانی کی مذہبی اعتبار سے کافی اہمیت تھی، جس کو جسم اور روح دونوں کی پاکیزگی کے لیے ایک اہم عنصر کے طور پر جانا جاتا تھا، لہذا لوگوں کے لیے یہ کوئی انوکھی بات نہیں تھی کہ انھیں کسی بھی مقدس شہر میں داخل ہو نے سے پہلے اپنے آپکو اچھی طرح پاک اور صاف کرنا پڑتا تھا۔ اس دور اور زمانے کے غسل خانوں کو گاؤں یا قصباتی زندگیوں کے حصے کے طور پر دیکھا جاتا تھا۔  گاؤں کے رہائشی حلقوں کے لیے الگ الگ علاقے میں کمیونیٹی کے لحاظ سے حمام بنوائے گئے تھے۔

16 ویں ، 17 ویں اور 18 ویں صدیوں کے دوران ، غسل خانے کا استعمال آہستہ آہستہ مغرب میں کم ہوا اور نجی مقامات کو پسند کیا جانے لگا۔

حوالہ جات
---------

1. ↑  [Hirsch, William J. (2008). Designing Your Perfect House. Dalsimer Press. pp. 94–95. ISBN 9780979882036. "Bathroom"] تحقق من قيمة `|url=` (معاونت)
2. ↑  "Bathroom lighting" [*مردہ ربط*]
3. ↑  "History"
**فلم ساز (فلم پروڈیوسر)** (***Film producer***) فلم کو سرمایہ کار یا فلم تقسیم کنندہ کے سامنے پیش کرنے سے پہلے اس کی تیاری اور فلم سازی کے مراحل کی نگرانی کی ذمہ داری انجام دیتا ہے۔ فلم پروڈیوسروں کو چاہے پروڈکشن ادارے بھرتی کریں یا وہ از خود فلم بنا رہے ہوں، وہ تخلیقی کام کرنے والے افراد کے ساتھ ساتھ حساب کتاب سے متعلقہ افراد کی مدد بھی کرتے ہیں۔ 2013ء میں ہالی ووڈ کی فلموں میں پروڈیوسروں کی اوسط تعداد 10 رہی۔ ’’دریافت کے مراحل‘‘ کے دوران، پروڈیوسر اُمید افزا مواد کی تلاش کرتا ہے۔ بعد ازاں، اگر فلم کی کہانی کا اسکرپٹ موجود نہ ہو تو وہ ایک موزوں فلم نگار تلاش کرتا ہے۔ متعدد وجوہات کی بنا پر، پروڈیوسروں کے لیے فلم پروڈکشن کے تمام تر مراحل کی بذاتِ خود نگرانی کرنا ممکن نہیں ہوتا۔ ایسے حالات میں، مرکزی پروڈیوسر اپنی نمائندگی کے لیے عملی پروڈیوسروں، متصل پروڈیوسروں یا یونٹ پروڈکشن منیجروں کا تقرر کرتا ہے۔ دیگر کاموں کے علاوہ، فلم میں کوئی آواز یا موسیقی تبدیل کرنے یا کسی منظر کے حذف کرنے سے متعلق پروڈیوسر کی بات حرفِ آخر تصور کی جاتی ہے۔ فلم پروڈیوسران ہی فلم کی فروخت یا حقوق کی تقسیم کے انتظامات کے ذمہ دار ہوتے ہیں۔

اصطلاح کی وضاحت
---------------

ماضی میں ٹیلی ویژن پر، پروڈیوسر کی بنیادی ذمہ داری ویڈیو پروڈکشن کی تکمیل و تیاری کے تمام پہلوؤں کا جائزہ لینا تھی، لیکن حالیہ دنوں میں عموماً ٹیلی ویژن پر اور فلموں کے لیے ان امور کی انجام دہی کے لیے متصل پروڈیوسر (Line producer) کا عہدہ تخلیق کیا گیا ہے۔ متصل پروڈیوسر میزانیے کا انتظام و انصرام کرنے کے ساتھ ساتھ عکس بندی سمیت تمام مراحل کے زمانی جدول مرتب کرتا ہے، جبکہ عملی پروڈیوسر (Executive Producer) مالیات کی دستیابی کے اعتبار سے فلم سازی کے جملہ امور کی نگرانی کرتا ہے۔ عملی پروڈیوسر مسلسل متصل پروڈیوسر سے رابطے میں رہتا ہے اور وہ مرحلہ بہ مرحلہ تقسیم کاروں اور سرمایہ کار اداروں وغیرہ کو فلم کی تیاری سے آگاہ کرتا رہتا ہے۔ تاہم کسی فلم کے آخر میں ’’پروڈیوسر‘‘ اور ’’عملی پروڈیوسر‘‘ منسوب کیے جانے والوں کے بارے میں یہ واضح نہیں ہوتا کہ فلم سازی میں کس کا حصہ زیادہ رہا ہے یا دوسرے لفظوں ان کی حصہ داری مختلف نوعیت کی ہو سکتی ہے۔

ان ہی محرکات کے باعث، تمام پروڈیوسر ابتدا ہی سے پروڈکشن معیارات پر لازمی متفق ہوتے ہیں۔ دیگر پروڈیوسر روزمرہ امور اور دیگر سرگرمیوں، مثلاً فلم نگاری، منظر ترتیبات، اداکاروں کے انتخاب اور حتا کہ ہدایت کاری میں شامل رہتے ہیں۔

اقسام
-----

فلمی صنعت میں فی الوقت پروڈیوسروں کے مختلف نوعیت کے عہدے مروج ہیں۔

عملی پروڈیوسر

شریک عملی پروڈیوسر

متصل پروڈیوسر

نگران پروڈیوسر

پروڈیوسر

شریک پروڈیوسر

رابطہ کار پروڈیوسر یا پروڈکشن رابطہ کار

مشاورتی پروڈیوسر

رفیق پروڈیوسر

فیلڈ پروڈیوسر

ادارتی پروڈیوسر

پوسٹ پروڈیوسر

حوالہ جات
---------

1. ↑  "Summary Report for: Producers" (بزبان انگریزی)۔ او نیٹ آنلائن۔ 27 جنوری 2012ء  تحقق من التاريخ في: `|date=` (معاونت)
2. ↑  پروفیسر باستین کلیو۔ "Production" (بزبان انگریزی)۔ فلم اکیڈمی
3. ↑  "The Film Producer" (بزبان انگریزی)۔ میڈیا کالج
**حضرت عبدالحارث بن السنی ؓ** اہل کتاب صحابی رسول تھے۔

نام ونسب
--------

عبدالحارث یاعبدالرحمن نام، پورا سلسلہ نسب یہ ہے، عبدالحارث بن السنی ابن الدیان الحارثی (تجرید میں آپ کا نام عبد الرحمن درج ہے، حافظ ابن حجر رحمہ اللہ نے اصابہ میں لکھا ہے کہ ہوسکتا ہے کہ رسول اللہ صلی اللہ علیہ وسلم نے عبدالحارث سے آپ کا نام تبدیل کرکے عبد الرحمن رکھ دیا ہو  آپ کا شمار نجران کے ممتاز لوگوں میں تھا، جب رسول اللہ صلی اللہ علیہ وسلم کے وفات کی خبر نجران پہنچی اور وہاں فتنہ ارتداد اُٹھا توآپ نے روک تھام کی پوری کوشش کی، آپ نے اہلِ نجران کے سامنے ایک بہت بلیغ خطبہ دیا جس کے الفاظ یہ ہیں:
ياأهل نجران من أمركم بالثبات على هذا الدين فقد نصحكم ومن أمركم أن تزيغوا فقد غشكم إلى أن قال وإنما كان نبي الله عارية بين أظهركم فأتى عليه أجله وبقى الكتاب الذي جاء به فأمره أمر ونهيه نهي إلى يوم القيامة۔

ترجمہ: اے اہلِ نجران! جس نے تم کواس دین اسلام پرجم جانے کے لیے کہا وہ تمہارا خیرخواہ ہے اور جس نے کج روی کی تلقین کی وہ تمہارا بدخواہ اور تم کودھوکا دے رہا ہے، یہ اللہ کے نبی محمد صلی اللہ علیہ وسلم تھوڑے سے زمانے کے لیے تمہارے پاس آئے تھے، اب ان کی وفات ہو چکی ہے؛ مگرجوکتاب وہ لے کرآئے تھے وہ اب بھی باقی ہے اس کا حکم، حکم ہے، اس کی نہی، نہی ہے، اس کے اوامر اور منہیات قیامت تک باقی رہیں گے۔
اور پھریہ اشعار پڑھے: ؎
ونحن بحمد الله هامة مذحج
بنو الحارث الخير الذين هم المدر
ونحن على دين النبي نرى الذي
نهانا حراما منه والأمر ما أمر

ترجمہ: چنانچہ بہت سے لوگ آپ کی کوشش کی وجہ سے ارتداد سے باز آگئے۔
>

وفات
----

وفات وغیرہ کے متعلق کوئی تفصیل نہیں معلوم ہو سکی۔

حوالہ جات
---------

1. ↑  (اصابہ:2/388))
2. ↑  (الإصابة في معرفة الصحابة:2/184، شاملہ، موقع الوراق
3. ↑  (الإصابة في معرفة الصحابة:2/184، شاملہ، موقع الوراق)
4. ↑  (اصابہ:2/38)
**اننگ پال دوم** (Anangpal Tomar Gujjar) ، جو آننگ پال تومار یا تومر یا تنورکے نام سے مشہور ہے ، تومر خاندان کا ایک حکمران تھا ۔ اس نے 11ویں صدی میں دہلی کی بنیاد رکھی اور آباد کیا ۔ ان کے دور حکومت میں تومر سلطنت اپنے عروج پر پہنچ گئی۔
انھوں نے ہی 1052ء میں دلی شہر کو بسایا اور اسے دلی کا نام دیا۔ان کی پیدائش ہریانہ (لفظی مطلب خدا کاگھر) میں ہوئی۔آپ تومار خاندان کے سولھویں حکمران تھے ۔ 1051 میں آپ اپنے والد راجا کنور پال سنگھ تومار کے بعد تخت نشین ہوئے اور 1081 تک بادشاہ رہے -بھارت پر 810ء سے 1081ء تک تومار خاندان نے حکومت کی۔راجا اننگ پال تومار بہت عادل حکمران تھے جن کے عدل کا تذکرہ ایرانی سیاح امیر خسرو نے بھی کیا -دلی کا لال کوٹ قلعہ بھی انھوں نے تعمیر کرایا۔انھوں نے یوگمایا کا مندر، کرولی ضلع (راجستھان) میں تہان گڑھ قلعہ ، مہراؤلی میں باؤلی (باوڑی)، اسی گڑھ اور سورج کھنڈ اورلوہ مینار بھی بنوایا
دلی کا نام انھوں نے اپنے وزیر وے بدھا کے کہنے پر دلیکہ رکھا۔
راؤ کلیان سنگھ پنوار اور راؤ بھوان سنگھ پنوار بھی راجا اننگ پال کے داماد تھے ،روہتک میں 71 گاؤں کلیان سنگھ کو اور 72 گاؤں بھوان سنگھ کو راجا اننگ پال نے ہی جہیز میں دئے تھے۔ریاست اجمیر کے پرتھوی راج سنگھ چوہان بھی آپ کے نواسے تھے ،جو بعد میں دلی کے حکمران بنے اور نانا کے تخت سنبھالا۔ ہانسی کا شہر راجا اننگ پال تومار نے اپنے استاد ہنسکر گرو کے لیے آباد کروایا -
راجا کے بیٹے کا نام کنور تیجو پال تومار تھا، ان کے بیٹے کا نام تنورا تھا جس وجہ سے راجا اننگ پال کی ساری نسل تنور کہلوائے ،یہ تنور ،تومار ،تومر ،تنوار ،ایک ہی لفظ ہے مختلف علاقائی لہجوں میں بولا جاتا تھا۔تومار پانڈو ونشی , چندرا ونشی گجر ہیں -چندرا ونشی گجر, راجا چندرا دیو کی اولاد ہیں -تومار ،تومر ،تنور ،تنوار ایک ہی گوت ہے( لفظ ،،طور ،،غلط ہے،اصل تنور ہے تومر ہے یا تنوار ،سنسکرت ،ہندی ،ہریانوی میں ط کا لفظ ہی نہیں ،ط فارسی اور عربی لفظ ہے ،،اس لیے درست لفظ ،تنور ہے یہ ن گنہ کے ساتھ ہے ،(ت ں و ر) ت کے اوپر پیش لگا کے گنہ کر کے بولتے تھے تو اس وجہ سے لوگ ن گنہ بھول گئے اور ط سے طور لکھنے لگ گئے ،حالانکہ اصل لفظ تنور ہے اور یہ زبر سے بھی پڑھا لکھا جاتا ہے) ۔ ان میں جاٹو تنور ،راگھو تنور راجپوت وغیرہ بھی ان کی ذیلی شاخیں ہیں۔

مزید دیکھیے
-----------

* تومر قبیلہ
* تومر خاندان

حوالہ جات
---------
**جین پال میری "جینائن" ڈیکرز** (انگریزی: Jeanne-Paule Marie "Jeannine" Deckers)
(17 اکتوبر 1933 – 29 مارچ 1985)،
**دی سنگنگ نن** کے طور پر بہتر جانی جاتی ہے،
انگریزی بولنے والے ممالک میں، بیلجیئم کی گلوکارہ گیت لکھنے والی اور بیلجیئم میں ڈومینیکن آرڈر کی سسٹر لوک گیبریل کی حیثیت سے رکن تھیں۔
اس نے 1963ء میں بیلجیئم کے فرانسیسی گانے "ڈومینیک" کی ریلیز کے ساتھ بڑے پیمانے پر شہرت حاصل کی، جس نے یو ایس بل بورڈ ہاٹ 100 اور دیگر چارٹس میں سرفہرست رہا۔ ریکارڈنگ کے معاہدے کی شرائط پر الجھن کی وجہ سے، وہ غربت کی طرف کم ہو گئی تھی اور عقیدے کے بحران کا بھی سامنا کرنا پڑا، اس نے خدا کا حکم چھوڑ دیا، حالانکہ وہ ابھی بھی کیتھولک ہے۔
وہ اپنی زندگی بھر کی ساتھی اینی پیچر کے ساتھ خودکشی کر کے مر گئی۔

ابتدائی سال
-----------

وہ جین پاؤل میری ڈیکرز، لایکن، برسلز، بیلجیئم میں 1933ء میں پیدا ہوئی، ایک پیٹیسری کے مالک کی بیٹی اور برسلز کے ایک کیتھولک اسکول میں تعلیم پائی۔
اس کی ماں نے اسے ایک "ٹام بوائے" سمجھا اور جب اس نے آل گرل گائیڈز کیتھولکس ڈی بیلجیک (جی سی بی) میں شامل ہونے کا فیصلہ کیا تو وہ خوش ہوئیں۔ 
جب وہ پندرہ سال کی تھیں تو اس نے پیش گوئی کی تھی کہ وہ راہبہ بن جائیں گی۔ 
وہ ایک شوقین گرل گائیڈ بن گئی جس نے گائیڈ شام کے پروگراموں میں بجانے کے لیے اپنا پہلا گٹار خریدا۔ ہائی اسکول کے بعد تین سال تک تعلیم حاصل کرنے کے دوران، مجسمہ سازی کی تعلیم کے لیے ڈپلومہ حاصل کرنے کے لیے، اس نے کیتھولک کانونٹ میں اپنی زندگی مذہب کے لیے وقف کرنے پر غور کیا۔
21 سال کی عمر سے، 1954ء اور 1959ء کے درمیان، اس نے نوجوانوں کو مجسمہ سازی سکھائی۔ 1959ء کے موسم گرما میں اسکاؤٹ کیمپ میں اس کی ملاقات سولہ سالہ اینی پیچر سے ہوئی، جس کے ساتھ اس کا قریبی تعلق قائم ہو گا۔ 
تاہم، اسے یقین ہو گیا کہ اس کا نیا تدریسی پیشہ اس کے موافق نہیں ہے اور اس نے استعفا دے دیا۔ ستمبر 1959ء میں وہ مشنری ڈومینیکن سسٹرس آف آور لیڈی آف فچرمونٹ میں داخل ہوئیں، جس کا صدر دفتر واٹر لو شہر میں ہے، جہاں اس نے مذہبی نام "سسٹر لوک گیبریل" رکھا۔

مزید دیکھیے
-----------

* گلوکارہ

حوالہ جات
---------

1. ↑  ربط :    — اخذ شدہ بتاریخ: 27 اپریل 2014 — اجازت نامہ: CC0
2. ↑  فائنڈ اے گریو میموریل شناخت کنندہ:  — بنام: Jeanine Deckers — اخذ شدہ بتاریخ: 9 اکتوبر 2017
3. ↑  میوزک برینز آرٹسٹ آئی ڈی:  — اخذ شدہ بتاریخ: 20 اگست 2021
4. ↑  "Soeur Sourire – Biography & History"۔ AllMusic۔ اخذ شدہ بتاریخ 16 مارچ 2019  تحقق من التاريخ في: `|access-date=` (معاونت)
5. ↑  D. A. Chadwick (2010)۔ The Singing Nun Story: The Life and Death of Soeur Sourire۔ صفحہ: 20۔ ISBN 978-1-4537-1096-8
6. ↑  D. A. Chadwick (2010)۔ The Singing Nun Story: The Life and Death of Soeur Sourire۔ صفحہ: 23۔ ISBN 978-1-4537-1096-8
7. ↑  Éliane Gubin (2006)۔ "Jeanne Paule Deckers"۔ Dictionnaire des femmes belges: XIXe et XXe siècles. Lannoo Uitgeverij. pp. 146–47. آئی ایس بی این 978-2-87386-434-7
8. ↑  D. A. Chadwick (2010)۔ The Singing Nun Story: The Life and Death of Soeur Sourire۔ صفحہ: 28۔ ISBN 978-1-4537-1096-8
9. ↑  Tim Purtell (18 دسمبر 1992)۔ 312689,00.html "The Singing Nun's Story" تحقق من قيمة `|url=` (معاونت)۔ ew.com۔ اخذ شدہ بتاریخ 26 جولائی 2008  تحقق من التاريخ في: `|access-date=, |date=` (معاونت)[*مردہ ربط*]
10. ↑  Éliane Gubin (2006)۔ "Jeanne Paule Deckers"۔ Dictionnaire des femmes belges: XIXe et XXe siècles۔ Lannoo Uitgeverij۔ صفحہ: 146–47۔ ISBN 978-2-87386-434-7
تھامپسن کا شہر کینیڈا کے صوبے مینی ٹوبا کے شمال میں واقع ہے۔ اسے شمال کا مرکز بھی کہا جاتا ہے کیونکہ خدمات اور تجارت کے لیے اس علاقے میں یہ بڑا مرکز ہے۔ تھامپسن کا شہر امریکی سرحد سے 830 کلومیٹر شمال، ونی پگ سے 739 کلومیٹر شمال اور فلن فلان سے 396 کلومیٹر شمال مشرق میں واقع ہے۔ اسے صوبے کا تیسرا بڑا شہر مانا جاتا ہے۔ اس کی کل آبادی 13446 نفوس پر مشتمل ہے اور یہ مزید 36000 سے 65000 افراد کو سہولیات مہیا کرتا ہے۔ یہاں موجود سہولیات عموماً اس سے کافی بڑے شہروں میں ملتی ہیں۔

تاریخ
-----

تھامپسن کی جدید تاریخ 1956 میں شروع ہوئی جب 4 فروری کو ایک بڑا معدنی ذخیرہ فضائی سروے میں دریافت ہوا۔ یہ فضائی سروے معدنیات کی تلاش کے سلسلے میں علاقے میں دس سال سے ہو رہا تھا۔ 1957 میں یہاں آبادی شروع ہوئی جو مینی ٹوبا کی حکومت اور ان کو لمیٹیڈ کے درمیان معاہدے کا نتیجہ تھی۔ تھامپسن ان کو کارپوریشن کے چیئرمین کے نام پر رکھا گیا ہے اور اسے باقاعدہ منصوبہ بندی کے تحت بسایا گیا ہے۔ 1970 کی دہائی کے معاشی بحران سے قبل یہاں کی آبادی 26000 افراد تھی۔ 1957 کے معاہدے کے تحت ان کو کو کیلسی جنریٹنگ سسٹم کے لیے معاشی مدد مہیا کرنی اور سی این کی لائن سے ملانے کے لیے پٹڑی بچھانی تھی۔ تھامپسن کو 1967 میں شہر کا درجہ دیا گیا جب کینیڈا کے قیام کے سو برس پورے ہوئے تھے۔ 1970 میں ملکہ الزبتھ دوم جب یہاں شاہی دورے پر آئیں تو یہاں کی آبادی 20000 ہو چکی تھی۔ آئندہ دہائیوں میں آبادی گھٹنے لگی حتٰی کہ آبادی 14000 پر آ کر گھٹنا بند ہو گئی۔ تھامپسن کو شمال کا مرکز بھی کہا جاتا ہے کیونکہ تھامپسن اس علاقے میں سیاست اور تجارت کا اہم ترین مرکز ہے۔

معیشت
-----

تھامپسن علاقے میں کان کنی، مل، دھاتوں کو پگھلانے اور نکل کی صفائی کا اہم اور بڑا مرکز ہے۔ یہاں آنے والے نکل میں لیبرے ڈار سے آنے والی نکل بھی شامل ہے۔
ویل ان کو لمیٹڈ کے علاوہ مینی ٹوبا ہائیڈرو، کام ائیر، ایم ٹی ایس اور صوبائی حکومتیں بھی یہاں کے اہم آجرین میں شمار ہوتی ہیں۔ ان میں سے بڑی تعداد اساتذہ اور کاروباری افراد کی ہے۔
وفاقی اور صوبائی حکومتوں کے بہت سارے دفاتر یہاں قائم ہیں۔ تھامپسن ریٹیل کا اہم مرکز ہے اور ہر عمر کے ملبوسات، جانوروں کی ضروریات، جیولری سٹور، ٹریول ایجنسیاں، گاڑیوں کے ڈیلر اور گروسری سٹور یہاں ہر جگہ مل جاتے ہیں۔ کام ائیر اور پیری میٹر ایوی ایشن ونی پگ اور تھامپسن کے درمیان براہ راست سفری سہولیات مہیا کرتی ہیں۔ وقفے وقفے سے یہاں جیٹ بھی چلتے ہیں کیونکہ تھامپسن کے ہوائی اڈے کی فضائی پٹی بوئنگ 737 کے لیے موزوں ہے۔ تاہم طویل المدتی جیٹ سروس ابھی تک کوئی بھی مہیا نہیں کر سکا۔
تھامپسن ٹرانزٹ شہریوں کے لیے ذرائع نقل و حمل مہیا کرتا ہے۔ اسے گرے گوز بس لائنز چلاتی ہے۔
حالیہ معاشی ترقی کے نتیجے میں یہاں مناسب کرائے پر رہائشی مکانات کی قلت ہو گئی ہے۔ اس ترقی کی وجہ ویل ان کو کی نکل کی کانیں اور وسکواٹم جنریٹنگ اسٹیشن کے منصوبے ہیں۔ وسکواٹم تک رسائی کے لیے سڑک کی تعمیر 2006 میں شروع ہو گئی تھی اور آبی ڈیم کے منصوبے پر کام جاری ہے جو 2012 تک مکمل ہو جائے گا۔

سرد موسم میں ٹیسٹنگ
-------------------

چونکہ تھامپسن کا موسم نیم آرکٹک نوعیت کا ہے اس لیے یہاں سرد موسم کے حوالے سے ٹیسٹنگ ہوتی رہی ہے۔ گاڑیاں بنانے والی کمپنیاں جیسا کہ کرائسلر، فورڈ اور ہمر وغیرہ اپنی گاڑیاں سردیوں میں تھامپسن میں ٹیسٹ کرتے ہیں۔ ماحولیاتی ٹیسٹ ریسرچ اور تعلیم کے لیے ایک الگ سے مرکز قائم کیا جا رہا ہے جو سال بھر خصوصی حالات میں ٹیسٹنگ کی سہولیات مہیا کرے گا۔
**ہجورڈس پولینا جینبرگ** (10 نومبر 1919ء- 24 دسمبر 1997ء) ایک سویڈش اداکارہ اور ماڈل تھیں۔ وہ انگریزی اداکار اور مصنف ڈیوڈ نیوین کی دوسری بیوی تھیں۔ جینبرگ کا شمار سویڈن کے پہلے سپر ماڈلز میں ہوتا تھا۔

زندگی
-----

ہجورڈس جینبرگ 10 نومبر 1919ء کو اسرنا ، جامتلنڈ کاؤنٹی ، سویڈن میں پیدا ہوئی۔ وہ گرڈا پولینا اور جوہان جارج جنبرگ کے 5بچوں میں چوتھی تھی۔ جنبرگ نے قریبی سالساکر، نورڈنگر کے ایک چھوٹے سے قصبے میں ہائی سکول میں تعلیم حاصل کی۔ 1943ء میں اس نے بطور اداکارہ فلم Sjätte skottet میں اپنی کامیابی حاصل کی۔ اس نے 1946ء میں بزنس مین کارل گستاو ٹرسمیڈن سے شادی کی۔ 1947ء میں ان کی طلاق ہوگئی۔ جنوری 1948ء میں جینبرگ نے برطانوی اداکار ڈیوڈ نیوین سے شادی کی جس کے ساتھ اس نے دو بیٹیاں، کرسٹینا اور فیونا نیوین کو گود لیا۔  دوستوں کے مطابق نیوین اور ہجورڈس جنبرگ کے درمیان تعلقات کشیدہ تھے۔ شادی کے 35 سال بعد نیوین کا انتقال 29 جولائی 1983ء کو اے ایل ایس کے سوئٹزرلینڈ کے چیٹو-ڈیکس میں ہوا۔ 1994ء میں ٹیبلوئڈ اخبارات نے اسے موناکو کے شہزادہ رینیئر کے ساتھ جوڑ دیا تاہم رینیئر کے ترجمان نے کہا کہ شادی کا کوئی منصوبہ نہیں تھا۔ 

  

  

انتقال

ہجورڈس جینبرگ 24 دسمبر 1997ء کو سیلگنی، سوئٹزرلینڈ میں 78 سال کی عمر میں دماغی خون بہنے سے انتقال کر گئے۔ اس کی راکھ بحیرہ روم میں بکھری ہوئی تھی۔

فلموگرافی (انتخاب)
------------------

* 1943: *Sjätte skottet*
* 1943: *Fångad av en röst*
* 1945: *Brita i grosshandlarhuset*
* 1945: *13 سٹولر*

مقبول ثقافت میں
---------------

* نیوین، ڈیوڈ (28-04-2005)۔ *چاند ایک غبارہ ہے* ۔ پینگوئن یوکے آئی ایس بی این 978-0-14-193734-2
* نیوین، ڈیوڈ (2009-01)۔ *خالی گھوڑوں کو لے آؤ* ۔ لٹل، براؤن بک گروپ لمیٹڈ۔آئی ایس بی این 978-1-4055-0597-0

آئی ایس بی این 978-1-4055-0597-0
* لارڈ، گراہم (2004-12-14)۔ *NIV: ڈیوڈ نیوین کی مجاز سوانح حیات* ۔ سینٹ مارٹن پریسآئی ایس بی این 978-0-312-32863-4

آئی ایس بی این 978-0-312-32863-4
* من، مائیکل (2014-07-10)۔ *ڈیوڈ نیوین: غبارے کے پیچھے آدمی* ۔ اورم پریس ۔آئی ایس بی این 978-1-78131-372-5

آئی ایس بی این 978-1-78131-372-5

 ہجورڈس جینبرگ اپنے شوہر ڈیوڈ نیوین کے ساتھ، 1960ء

1. ↑  "A well kept secret, 1964"۔ Hjördis Genberg Niven (بزبان انگریزی)۔ اخذ شدہ بتاریخ 31 اگست 2022